Greek Legal Document

Category: 318

Content:
46. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.Τ.1371/47 της 10/19 Μαρτ. 1970 (ΦΕΚ Β΄ 187) Περί της τηρητέας διαδικασίας επί εξαγωγής εγχωρίων προϊόντων και διαρρυθμίσεως των σχετικών εντύπων. Έχοντες υπ’ όψιν: 1.Τας διατάξεις των άρθρ. 70, 76 παρ. 3 και 133 παρ. 2 του Τελωνειακού Κώδικος. 2.Τας διατάξεις του άρθρ. 25 του Α.Ν. 791/1948 «περί τροποποιήσεως του Νόμ. 1165/1918 περί Τελωνειακού Κώδικος και άλλων τινών διατάξεων». 3.Τας διατάξεις της παρ. 1 του άρθρ. 19 του Νόμ. 2096/1952 «περί τροποποιήσεως και συμπληρώσεως διατάξεών τινων του Τελωνειακού Κώδικος». 4.Τας διατάξεις του Νόμ. 2861/54 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων». 5.Τας προτάσεις της δυνάμει της υπ’ αριθ. Τ.4065/121/23.6.1966 ημετέρας αποφάσεως συσταθείσης Επιτροπής, δια την απλούστευσιν των τελωνειακών διατυπώσεων και την διαρρύθμισιν των εντύπων και βιβλίων της Τελωνειακής Υπηρεσίας. 6.Την ανάγκην απλουστεύσεως της διαδικασίας εξαγωγής εγχωρίων προϊόντων και εμπορευμάτων και της αναπροσαρμογής των ήδη χρησιμοποιουμένων βιβλίων και εντύπων ή της αντικαταστάσεως τούτων προς τον σκοπόν της αρτιωτέρας διεξαγωγής της υπηρεσίας και διευκολύνσεως του εξαγωγικού εμπορίου, αποφασίζομεν: Διασάφησις εξαγωγής Άρθρ.1.-1.Το χρησιμοποιούμενον έντυπον δια την κατά τας διατάξεις της παρ. 1 του άρθρ. 70 του Τελωνειακού Κώδικος εξαγωγήν εγχωρίων φυσικών ή βιομηχανικών προϊόντων, ως και εκτελωνισμένων αλλοδαπής προελεύσεως εμπορευμάτων, υπό τον τίτλον «ΔΙΑΣΑΦΗΣΙΣ ΕΞΑΓΩΓΗΣ» διαρρυθμίζεται υπό μορφήν πολυτύπου, συγκειμένου εκ τριών αντιτύπων υπό στοιχ. Α, Β και Γ. 2.Εκ των ως άνω τριών αντιτύπων, το υπό στοιχ. Α΄ σύγκειται εκ δύο φύλλων και χρησιμοποιείται ως κύριον παραστατικόν έγγραφον εξαγωγής. Τα λοιπά αντίτυπα, εξ ενός φύλλου έκαστον, χρησιμοποιούνται, το μεν υπό στοιχ. Β΄ ως άδεια φορτώσεως, το δε υπό στοιχ. Γ΄ δια την Μηχανογραφικήν Υπηρεσίαν Φορολογίας ή την αρμοδίαν Οικονομικήν Εφορίαν. 3.Εις την πρώτην σελίδα και των τριών αντιτύπων της ως άνω διασαφήσεως εξαγωγής, αναγράφονται υπό του εξαγωγέως άπαντα τα υπό του άρθρ. 70 του Τελωνειακού Κώδικος προβλεπόμενα στοιχεία. 4.Εις την αυτήν σελίδα του υπό στοιχ. Α΄ αντιτύπου ενσωματούται η κατά τας κειμένας διατάξεις ταυτοχρόνως μετά της διασαφήσεως εξαγωγής κατατιθεμένη αίτησις επιστροφής δασμολογικών, φορολογικών και λοιπών επιβαρύνσεων, συμπληρουμένης υπό του εξαγωγέως της οικείας γραμμογραφημένης ενδείξεως, αντί της συντάξεως ιδιαιτέρας αιτήσεως. Περί της τοιαύτης συμπληρώσεως συντάσσεται επί της διασαφήσεως, ταυτοχρόνως με την θεώρησιν ταύτης και προ της καταχωρήσεώς της, σχετική πράξις υπογραφομένη υπό του ενεργούντος την θεώρησιν της διασαφήσεως αρμοδίου υπαλλήλου. (Αντί της σελ. 202,05) Σελ. 202,05(α) Τεύχος 384-Σελ. 5 - 332 Τελωνειακός Κώδικας 30.Β.α.45-46 5.Εις την δευτέραν σελίδα του υπό στοιχ. Α΄ αντιτύπου συντάσσονται υπό της υπηρεσίας αι βοηθητικαί πράξεις του τελωνισμού, αι προσαρτήσεις δικαιολογητικών κλπ. κατά τας οικείας γραμμογραφημένας ενδείξεις της σελίδος ταύτης. 6.Εις την τρίτην σελίδα του αυτού αντιτύπου συντάσσεται υπό του εξαγωγέως η σχετική δήλωσις τούτου, δι’ ης παρέχονται τ’ αναγκαιούντα στοιχεία και πληροφορίαι περί των χρησιμοποιηθεισών εις τα εξαγόμενα προϊόντα πρώτων υλών ή υλικών και ειδών συσκευασίας εξωτερικής προελεύσεως προς πίστωσιν των εκκρεμών παραστατικών εγγράφων παραλαβής τούτων επί προσωρινή ατελεία ή δια την επιστροφήν των δικαιουμένων δασμολογικών και λοιπών επιβαρύνσεων. Εις την ως άνω δήλωσιν ενσωματούται και η σχετική αίτησις του εξαγωγέως περί χορηγήσεως δεόντως κεκυρωμένων των απαιτουμένων αντιγράφων της διασαφήσεως εξαγωγής δια την πίστωσιν των εκκρεμών παραστατικών εγγράφων παραλαβής επί προσωρινή ατελεία των χρησιμοποιηθεισών πρώτων υλών και ειδών συσκευασίας ή την επιστροφήν των εις την οικείαν αίτησιν της πρώτης σελίδος μνημονευομένων δασμολογικών και λοιπών επιβαρύνσεων. Άπαντα τα ανωτέρω αντίγραφα, προσκομιζόμενα υπό των ενδιαφερομένων εξαγωγέων, επικυρούνται υπό της αρμοδίας υπηρεσίας του Τελωνείου, συντασσομένης επ’ αυτών σχετικής πράξεως αναλόγως του προορισμού εκάστου. Αντίστοιχος πράξις περί της αιτίας δι’ ην εχορηγήθη έκαστον αντίγραφον, συντάσσεται εις τον ελεύθερον χώρον της δευτέρας σελίδος της διασαφήσεως εξαγωγής, προσυπογραφομένη δια την παραλαβήν τούτων υπό του εξαγωγέως ή του νομίμου αντιπροσώπου του. 7.Οσάκις δια την πίστωσιν των χορηγηθεισών προσωρινών ατελειών ή την επιστροφήν των δασμών κλπ. απαιτείται, συμφώνως προς τας ισχυούσας διατάξεις, πέραν της διενεργουμένης κανονικής επαληθεύσεως των εξαγομένων εμπορευμάτων και ειδικώτερος έλεγχος τούτων υπό του αρμοδίου  ελεγκτού επαληθεύσεως, το αποτέλεσμα τούτου αναγράφεται εις την οικείαν θέσιν της τρίτης σελίδος του υπό στοιχ. Α΄ αντιτύπου. 8.Εις την τετάρτην σελίδα του αυτού αντιτύπου, συντάσσεται η πράξις επαληθεύσεως των εξαγομένων εμπορευμάτων και η βεβαίωσις των τυχόν οφειλομένων δικαιωμάτων και τελών. Εις την αυτήν σελίδα αναγράφονται και τα στοιχεία του οικείου αποδεικτικού εισπράξεως. Επί των λοιπών αντιτύπων ενεργούνται αι αναλόγως του προορισμού εκάστου απαιτούμεναι εγγραφαί κατά τας σχετικάς επ’ αυτών ενδείξεις. Σελ. 202,06(α) Τεύχος 384-Σελ. 6 9.Αι κατατιθέμεναι διασαφήσεις εξαγωγής, μετά την προηγουμένην θεώρησίν των, καταχωρούνται εις ειδικόν βιβλίον, ακολούθως δε, αφού παρακρατηθή το Γ΄ αντίτυπον, προωθούνται τα λοιπά Α΄ και Β΄ αντίτυπα εις τα τελωνειακά ελεγκτήρια δια την επαλήθευσιν των εν αυτοίς διαλαμβανομένων εμπορευμάτων, το αποτέλεσμα της οποίας σημειούται εις την οικείαν θέσιν και επί των δύο αντιτύπων, τη βοηθεία αποτυπωτικού χάρτου. 10.Μετά την επαλήθευσιν των εμπορευμάτων, ως και την χρέωσιν και καταβολήν των τυχόν οφειλομένων φόρων τελών και δικαιωμάτων υπέρ του Δημοσίου ή Τρίτων, επιτρέπεται η φόρτωσις των εξαγομένων εμπορευμάτων, δυνάμει του Β΄ αντιτύπου της διασαφήσεως, επέχοντος θέσιν αδείας φορτώσεως, υπογραφομένης της επ’ αυτού σχετικής εγκριτικής δια την φόρτωσιν πράξεως. 11.Άμα τη πραγματοποιήσει της φορτώσεως, βεβαιούται αύτη επί του Β΄ αντιτύπου υπό του παραστάντος κατά την φόρτωσιν υπαλλήλου. Το ούτω βεβαιούμενον αντίτυπον συσχετίζεται μετά της διασαφήσεως εξαγωγής (Α΄ αντίτυπον), ήτις εξοφλουμένη υποβάλλεται μετά των λοιπών σχετικών δικαιολογητικών εις την Δ/νσιν Τελωνειακού Ελέγχου, κατά τα κεκανονισμένα. Εις την αυτήν Υπηρεσίαν υποβάλλεται μετά την λήξιν του οικονομικού έτους και το βιβλίον καταχωρήσεως των διασαφήσεων μετά του Ειδικού ενιαυσίου λογαριασμού. 12.Το υπό του Γραφείου Καταχωρήσεως παρακρατούμενον Γ΄ αντίτυπον της διασαφήσεως εξαγωγής, αφού συμπληρωθή δια των μετά την γενομένην επαλήθευσιν και εξαγωγήν απαραιτήτων στοιχείων, αποστέλλεται εις την Μηχανογραφικήν Υπηρεσίαν Φορολογίας ή εις την αρμοδίαν Οικονομικήν Εφορίαν. 13.Οσάκις, συμφώνως προς τας ανωτέρω διατάξεις της παρ. 4, έχει συμπληρωθή επί της οικείας διασαφήσεως εξαγωγής αίτησις περί επιστροφής δασμών και λοιπών επιβαρύνσεων, εκδίδεται υπό του Τελωνείου, ειδικώς δια την περίπτωσιν ταύτην, κεκυρωμένον αντίγραφον της διασαφήσεως, όπερ διαβιβάζεται εις την κατά τας ισχυούσας διατάξεις αρμοδίαν Τελωνειακήν Αρχήν, προς επιστροφήν των επί των χρησιμοποιηθεισών πρώτων υλών κλπ., αναλογούντων εισαγωγικών δασμών και λοιπών επιβαρύνσεων. - 333 30.Β.α.46 Τελωνειακός Κώδικας Άδεια εξαγωγής Άρθρ.2.-«1.Δια την εις το εξωτερικόν εξαγωγήν εγχωρίων φυσικών ή βιομηχανικών προϊόντων εν γένει, ως και εκτελωνισμένων αλλοδαπής προελεύσεως εμπορευμάτων αξίας μέχρις 90.000 δραχμών, αντί της κατά τ’ ανωτέρω κατατιθεμένης διασαφήσεως εξαγωγής, εκδίδεται η υπό των διατάξεων της παρ. 3 του άρθρ. 76 του Τελωνειακού Κώδικος προβλεπομένη έγγραφος άδεια της Τελωνειακής Αρχής, επί τη βάσει ενσωματουμένου εις ταύτην Σημειώματος του εξαγωγέως περί των εις το εξωτερικόν αποστελλομένων ειδών, διαρρυθμιζομένου προς τούτο δια της παρούσης αναλόγως του ήδη χρησιμοποιουμένου εντύπου υπό τον τίτλον «ΑΔΕΙΑ ΕΞΑΓΩΓΗΣ». Η παρ. 1 αντικατεστάθη ως άνω δια της υπ’ αριθ. Τ.5670/197 της 14/30 Νοεμ 1970 αποφ. Υπ. Οικονομικών (ΦΕΚ Β΄ 867). 2.Κατ’ εξαίρεσιν των διατάξεων της προηγουμένης παραγράφου, επί των εξαγομένων ειδών προς επισκευήν, επεξεργασίαν ή μετασκευήν και επανεισαγωγήν, κατατίθεται κατά πάσαν περίπτωσιν διασάφησις εξαγωγής. 3.Το περί ου η ανωτέρω παρ. 1 έντυπον της αδείας εξαγωγής, σύγκειται εκ τριών αντιτύπων υπό στοιχ. Α΄, Β΄ και Γ΄. Εκ τούτων, το υπό στοιχ. Α΄ χρησιμοποιείται ως κύριον παραστατικόν έγγραφον εξαγωγής, το υπό στοιχ. Β΄ ως άδεια φορτώσεως και το υπό στοιχ. Γ΄ προς αποστολήν εις την Μηχανογραφικήν Υπηρεσίαν Φορολογίας ή την αρμοδίαν Οικονομικήν Εφορίαν. 4.Εις την πρώτην σελίδα και των τριών αντιτύπων της ανωτέρω αδείας εξαγωγής, συντάσσεται και υπογράφεται υπό του εξαγωγέως ή υπό του αρμοδίως εξουσιοδοτημένου αντιπροσώπου του, σχετικόν σημείωμα, εις το οποίον διαλαμβάνονται τα στοιχεία του εξαγωγέως, το είδος, η ποσότης και η αξία των εξαγομένων ειδών, το μεταφορικόν μέσον και ο τόπος προορισμού τούτων. 5.Η ούτω συμπεπληρωμένη τριπλότυπος άδεια εξαγωγής, αριθμείται κατ’ αύξοντα αριθμόν εκ βοηθητικού βιβλίου, εν συνεχεία δ’ ενεργείται υπό του αρμοδίως οριζομένου υπαλλήλου η επαλήθευσις των εν τω σημειώματι διαλαμβανομένων ειδών, το αποτέλεσμα της οποίας σημειούται επί των Α΄ και Β΄ αντιτύπων. Ακολούθως, μετά την βεβαίωσιν και είσπραξιν των τυχόν οφειλομένων φόρων, τελών και δικαιωμάτων, συμπληρούται και υπογράφεται η σχετική έγκρισις προς φόρτωσιν των εξαγομένων ειδών επί του μεταφορικού μέσου, ήτις ενεργείται επί τη βάσει του υπό στοιχ. Β΄ αντιτύπου. 6.Η πραγματοποίησις της φορτώσεως βεβαιούται υπό του δια την επίβλεψιν ταύτης οριζομένου τελωνειακού οργάνου. Το βεβαιωμένον δια την φόρτωσιν Β΄ αντίτυπον (άδεια φορτώσεως) συσχετίζεται μετά του Α΄ αντιτύπου (κυρίως παραστατικού) προς εξόφλησιν και υποβολήν μετά των λοιπών σχετικών δικαιολογητικών εις την Δ/νσιν Τελωνειακού Ελέγχου, κατά τα κεκανονισμένα. 7.Μετά την εξόφλησιν της αδείας εξαγωγής, το υπό στοιχ. Γ΄ αντίτυπον συμπληρούμενον δια των τυχόν κατά την επαλήθευσιν διαπιστωθεισών διαφορών, διαβιβάζεται εις την Μηχανογραφικήν Υπηρεσίαν Φορολογίας ή εις την αρμοδίαν Οικονομικήν Εφορίαν. 8.Το βοηθητικόν βιβλίον καταχωρήσεως των αδειών εξαγωγής υποβάλλεται εις την Δ/νσιν Τελωνειακού Ελέγχου, μετά την λήξιν του οικονομικού έτους, μετά του Ειδικού ενιαυσίου λογαριασμού της τελωνειακής διαχειρίσεως. 9.Οσάκις δια την παραγωγήν ή την συσκευασίαν των εξαγομένων εμπορευμάτων εχρησιμοποιήθησαν πρώται ύλαι, υλικά και λοιπά είδη εξωτερικής προελεύσεως, δι’ α συντρέχει περίπτωσις επιστροφής δασμών και λοιπών επιβαρύνσεων ή πιστώσεως των εκκρεμών παραστατικών εγγράφων παραλαβής τούτων επί προσωρινή ατελεία, τόσον η σχετική αίτησις περί επιστροφής, όσον και η οικεία δήλωσις παροχής των αναγκαίων στοιχείων και πληροφοριών περί των χρησιμοποιηθεισών πρώτων υλών κλπ., ως και η αίτησις χορηγήσεως των απαιτουμένων αντιγράφων, συμπληρούνται επί των οικείων ενδείξεων του υπό στοιχ. Α΄ αντιτύπου της αδείας εξαγωγής, εφαρμοζομένων αναλόγως των εν παρ. 4, 6, 7 και 13 του προηγουμένου άρθρου οριζομένων. Ειδική άδεια εξαγωγής μικροαντικειμένων κλπ. Άρθρ.3.-1.Κατ’ εξαίρεσιν των εν άρθρ. 2 οριζομένων, επί των εξαγομένων εγχωρίων προϊόντων εν γένει εις μικράν ποσότητα και αξίαν, μη υποκειμένων εις εξαγωγικούς δασμούς, φόρους, τέλη και δικαιώματα υπέρ του Δημοσίου ή Τρίτων, ουδέ εις συναλλαγματικάς διατυπώσεις εξαγωγής ή εις ετέρας διατυπώσεις αναφερομένας εις περιορισμούς εξαγωγής, εις επιστροφήν δασμών, εις πίστωσιν προσωρινών ατελειών των χρησιμοποιηθεισών πρώτων υλών, εις διασφάλισιν της διαπιστώσεως της ταυτότητος δι’ ατελή επανεισαγωγήν κλπ., ή κατά τας διατάξεις του άρθρ. 76 παρ. 3 του Τελωνειακού Κώδικος απαιτουμένη έγγραφος άδεια της Τελωνειακής Αρχής παρέχεται επί ειδικού εντύπου, δια της παρούσης καθιερωμένου, υπό τον τίτλον «ΕΙΔΙΚΗ ΑΔΕΙΑ ΕΞΑΓΩΓΗΣ ΜΙΙΚΡΟΑΝΤΙΚΕΙΜΕΝΩΝ», εις ην ενσωματούται και το κατατιθέμενον σχετικόν σημείωμα του εξαγωγέως. Το έντυπον τούτο χρησιμοποιείται και κατά την εξαγωγήν επίπλων, σκευών και ειδών οικιακής χρήσεως, ανηκόντων εις αναχωρούντα εκ της ημεδαπής πρόσωπα. 2.Η ειδική ως άνω άδεια εξαγωγής, εκτυπούται επί χάρτου χρώματος πρασίνου και αριθμείται δι’ ιδιαιτέρου αύξοντος αριθμού εξ ιδίου βοηθητικού βιβλίου. Η φόρτωσις επιτρέπεται κατόπιν τελωνειακού ελέγχου των εξαγομένων ειδών, ενεργείται δε υπό την επίβλεψιν τελωνειακού οργάνου υπό του οποίου και βεβαιούται (Αντί της σελ. 202,07) Σελ. 202,07(α) Τεύχος 404-Σελ. 93 - 334 Τελωνειακός Κώδικας 30.Β.α.46 αύτη επί της αδείας. Μετά την πραγματοποίησιν της φορτώσεως η άδεια τίθεται εις ειδικόν φάκελλον τηρούμενον εις το Αρχείον του Τελωνείου επί μίαν διετίαν από του τέλους του έτους κατά την διάρκειαν του οποίου εξεδόθη. 3.Περί της κανονικής χορηγήσεως των ειδικών τούτων αδειών εξαγωγής ενεργείται έλεγχος υπό των αρμοδίων Οικονομικών Επιθεωρητών Τελωνείων κατά την υπό τούτων διενεργουμένην τακτικήν επιθεώρησιν, γενομένης σχετικής μνείας εις την οικείαν έκθεσιν επιθεωρήσεως. Καταργούμεναι διατάξεις Άρθρ.4.-Από της ενάρξεως ισχύος της παρούσης, καταργούνται αι υπ’ αριθ. Ε.10203/11.7.1960 και Σ.5143/85/14.6.1961 ημέτεραι αποφάσεις, ως και πάσα ετέρα διάταξις αντικειμένη εις την παρούσαν. Τελικαί διατάξεις Άρθρ.5.-1.Τα υπό της παρούσης αναμορφούμενα ή το πρώτον καθιερούμενα έντυπα των διασαφήσεων εξαγωγής, των αδειών εξαγωγής, μικροαντικειμένων, ως και τα οικεία βιβλία καταχωρήσεως αυτών θέλουσιν εκτυπωθή υπό του Εθνικού Τυπογραφείου. 2.Η παρούσα, ης η ισχύς άρχεται από 1ης Σεπ. ε.έ., δημοσιευθήτω δια της Εφημερίδος της Κυβερνήσεως.